เรื่องร้องเรียน: คอนโด Flexi สาทร-เจริญนคร นำขยะของคอนโดมาวางไว้บริเวณทางเดินเลียบคลองเป็นจำนวนมาก ทำให้ส่งกลิ่นเหม็น และบรรยากาศยํ่าแย่ เนื่องจากซอยตรงนี้เป็นทางเดิน และทางผ่านของรถมอเตอร์ไซค์ซอยเล็ก ๆ เท่านั้น   ทุกเช้าจะมีรถขยะ และเจ้าหน้าที่มาขนขยะบริเวณนี้ ทำให้คนเดินทางผ่านไม่สะดวกที่จะเริ่มต้นวันด้วยกลิ่นขยะจำนวนมากที่ไม่ได้เกิดจากตัวเอง  รบกวนดำเนินการให้ด้วยนะคะ เรามองว่า ขยะของคอนโดควรมีที่จัดเก็บที่เหมาะสมกว่านี้ ไม่ใช่เอาออกมาวางในพื้นที่สาธารณะค่ะ รบกวนด้วยนะคะ
การดำเนินการของเจ้าหน้าที่: สำนักงานเขตคลองสาน โดยฝ่ายรักษาความสะอาดและสวนสาธารณะ เข้าตรวจสอบเหตุร้องเรียนดังกล่าวแล้วพบว่า ขยะมูลฝอย ที่ปรากฏในรูปภาพ เป็นขยะของคอนโดเฟล็กซี่ จึงได้มีการชี้แจงให้กับทางนิติ ในการ นำขยะ มาวางไว้เพื่อรอการจัดเก็บ ในบริเวณดังกล่าวไม่ได้ ซึ่งถือว่าเป็นซอยแคบ และเกิดปัญหาการสัญจรไปมาของประชาชนที่พักอาศัยอยู่ในบริเวณดังกล่าว จึงได้ ให้นำขยะออกทางด้านหน้า ของคอนโด ซึ่งทางเจ้าหน้าที่ของนิติ รับทราบ และร่วมกันแก้ไขปัญหาไม่ให้นำขยะออกด้านข้างอีกต่อไป ทางสำนักงานเขตคลองสานขอขอบคุณสำหรับข้อมูล และขออภัยในความไม่สะดวกในครั้งนี้ด้วย
ความเห็นของผู้แจ้ง: ขอบคุณที่ดำเนินการให้อย่างรวดเร็วค่า
พื้นที่: แขวงบางลำภูล่าง เขตคลองสาน กรุงเทพมหานคร